ברכת אשר יצר

ברכת אשר יצר מחוץ לשירותים ציבוריים בירושלים
שלט ברכת אשר יצר המופץ חינם לזיכוי הרבים
ברכת אשר יצר בכניסה לשרותי הצוות של [[קופת חולים מאוחדת בפתח תקווה]]

ברכת אֲשֶׁר יָצַר היא ברכה הנאמרת, על פי ההלכה, לאחר כל התפנות לעשיית צרכים (הפרשת צואה או נתינת שתן). ברכה זו משולבת גם בברכות השחר הנאמרות בבוקר עם קומו של האדם. סדר הברכה, על פרטיה ודקדוקיה נלמדים מדברי חז"ל המצוינים ב.

== משמעות הברכה ==

בברכה האדם מודה לה' על כך שנקביו תקינים והוא מסוגל להתפנות בכבוד דרך אמצעים מחוכמים שהבורא התקין בגופו של האדם ('אשר יצר את האדם בחכמה'). יש מפרשים שהחכמה מתבטאת בכך שה' ברא את מזונותיו של אדם קודם שברא את האדם עצמו. ויש מפרשים שהחכמה מתבטאת בכך שרוחו של האדם לא יוצאת ממנו למרות שיש בגופו נקבים רבים.

הברכה כוללת הודאה על כך שה' ברא את האדם , כלומר האיברים הפתוחים כגון הפה לא נסתמים, ולהפך - האיברים הסתומים כמו הלב והריאה אינם ניקבים, ואם המצב היה שונה - האדם לא היה יכול להתקיים.

הברכה נחתמת בכך שה' הוא , שכן אם הפסולת הייתה נשארת בגוף האדם ומתעפשת היא הייתה מזיקה לו וגורמת לו לחלות. כמו כן נאמר בחתימת הברכה שה' . וניתנו כמה פירושים מהו הפלא האמור:

# רש"י ותוספות פירשו שהפלא הוא שבגוף האדם יש הרבה נקבים ובכל זאת רוחו לא יוצאת מהם.
# רבי דוד אבודרהם הסביר שהפלא הוא שגוף האדם יודע להבדיל בין החלק המזין שבמזון לבין הפסולת ולהפריד ביניהם.
# הרמ"א הסביר שהפלא הוא שהנשמה קשורה בגוף הגשמי.

== דיני הברכה ==

יש מן הראשונים שכתבו שמברכים ברכה בבוקר כחלק מברכות השחר אפילו אם לא עשה צרכיו, וכך פסק הרמ"א. יתירה מזאת, לדעה אחת בראשונים מברכים ברכה זו רק בבוקר ואין מברכים אותה שוב במשך היום. אך רבים חולקים וסוברים שהברכה היא על עשיית צרכים, ואף בבוקר אין לברך אותה אלא אם כן עשה צרכיו, וכך פסק השולחן ערוך.

הראשונים נחלקו אם ברכה זו נאמרת רק אחרי הפרשת צואה או גם אחרי הטלת שתן, ולהלכה נפסק בשולחן ערוך שיש לברך בכל מקרה.

פסק נוסף של השולחן ערוך הוא שהעושה צרכיו בפעמיים נפרדות ולא בירך אשר יצר על הפעם הראשונה – עליו לברך את הברכה פעמיים ברציפות. אחרונים רבים נחלקו על פסק זה, ולכן כתבו שראוי לברך מיד כשמסיים לעשות את צרכיו ולא להתמהמה.

זמן ברכת אשר יצר לדעת רוב הפוסקים הוא שיעור פרסה (72 דקות) לאחר עשיית הצרכים, ולאחר מכן לא ניתן לברך.

== נוסחי הברכה ==
נוסח הברכה דומה אך אינו זהה בעדות ישראל השונות.

{| id=toc align="center" style="margin-center: 18px;" class=wikitable style='font-family:"SBL Hebrew", David; font-size:120%'
|-
|colspan="2" align="center" bgcolor="#ccccff"| נוסח ברכת אשר יצר
|-
| #
| נוסח הברכה
|-
|1
| בָּרוּךְ אַתָּה ה', אֱלֹהֵינוּ, מֶלֶךְ הָעוֹלָם
|-
| 2
| אֲשֶׁר יָצַר אֶת הָאָדָם בְּחָכְמָה וּבָרָא בוֹ נְקָבִים נְקָבִים
|-
| rowspan="2" |3
|<small>לפי נוסח אשכנז, הספרדים נוסח ספרד ונוסח איטליה:</small> חֲלוּלִים חֲלוּלִים
|-
|<small>נוסח תימן:</small> וַחֲלָלִים חֲלָלִים
|-
| 4
| <small>שורה זו רק לפי נוסח תימן בלדי:</small> מֵהֶם סְתוּמִים וּמֵהֶם פְּתוּחִים
|-
|5
|<small>לפי מנהג תימן בלדי לא גורסים שורה זו:</small> גָּלוּי וְיָדוּעַ לִפְנֵי כִסֵּא כְבוֹדֶךָ

|-
| rowspan="2" |6
|<small> לפי נוסח אשכנז, נוסח ספרד ונוסח איטליה:</small> שֶׁאִם יִפָּתֵחַ אֶחָד מֵהֶם אוֹ (<small>בנוסח איטליה נוסף:</small> אִם) יִסָּתֵם אֶחָד מֵהֶם
|-
|<small>לפי נוסח הספרדים ותימן בלדי:</small> שֶׁאִם יִסָּתֵם אֶחָד מֵהֶם אוֹ אִם יִפָּתֵחַ (<small>בנוסח הספרדים נוסף:</small> אֶחָד מֵהֶם)
|-
|rowspan="4" |7
|<small>נוסח הספרדים:</small> אֵי אֶפְשָׁר לְהִתְקַיֵּם
|-
|<small>נוסח אשכנז ונוסח ספרד:</small> אִי אֶפְשָׁר לְהִתְקַיֵּם וְלַעֲמוֹד לְפָנֶיךָ
|-
|<small>נוסח איטליה:</small> אֵין כָּל בִּרְיָה יְכוֹלָה לַעֲמוֹד לְפָנֶיךָ
|-
|<small>נוסח תימן:</small> אֵינוּ יָכוֹל לְהִתְקַיֵּם
|-
|8
|<small>בנוסח אשכנז לא גורסים שורה זו:</small> אֲפִלּוּ שָׁעָה אֶחָת
|-
|9
|בָּרוּךְ אַתָּה ה', רוֹפֵא כָל בָּשָׂר וּמַפְלִיא לַעֲשׂוֹת.
|}
===נוסח הברכה בתלמוד===
התלמוד הבבלי מביא מחלוקת באשר לחתימת הברכה (כלומר מה אומרים בסוף הברכה לאחר המילים "ברוך אתה ה'" [בשורה 8 בנוסח לעיל]). האמורא רב סובר שצריך לחתום "רופא חולים". שמואל חולק עליו בטיעון שלא כל מי שהתחייב לברך את הברכה היה חולה לפיכך לדעתו יש לחתום "רופא כל בשר". רב ששת אומר "מפליא לעשות". רב פפא, כשיטתו גם ביחס לברכות אחרות, סובר "הלכך נמרנהו לתרוייהו" (תרגום: לפיכך נאמר את שניהם) כלומר "רופא כל בשר ומפליא לעשות", וכך נפסק להלכה.

נוסח הברכה עצמה מובא כבר בתלמוד, אך כמו במקומות רבים אחרים לא ניתן לדעת מהו הנוסח המדויק של התלמוד, שכן דרכם של מעתיקי כתבי היד התלמודיים הייתה לשנות את נוסח התפילות והברכות כפי הנהוג לומר במקומם (נכון הדבר גם ביחס לסידורים מתקופת הגאונים כדוגמת סדר רב עמרם גאון).

==לשון נקייה==
המונח "אשר יצר" משמש כלשון נקייה לציון עשיית צרכים. כך למשל ביידיש "אַשר יצר פּאַפּיר" הוא כינוי לנייר טואלט.

==ראו גם==
*התכבדו מכובדים

== קישורים חיצוניים ==

* שולחן ערוך אורח חיים, סימן ו' וסימן ז'
* [http://www.eBirkon.com נוסח "אשר יצר" בעדות השונות]
* 
* [http://ph.yhb.org.il/10-13-12/ הלכות ברכת אשר יצר] מתוך הספר פניני הלכה של הרב אליעזר מלמד
* [https://web.archive.org/web/20090614040102/http://www.notes.co.il/yakov/18607.asp מאמר על מהות הברכה] מאת הרב ד"ר יעקב נגן
* ד"ר קנט מ' פרגר, [https://web.archive.org/web/20090416043131/http://www.medethics.org.il/articles/ASSIA/ASSIA63-64/ASSIA63-64.11.asp ברכה לכל זמן - משהו על המשמעות הרפואית של ברכת אשר יצר], מאמר שפורסם באסיא, באתר מכון שלזינגר
* ד"ר בני גזונטהייט, [https://web.archive.org/web/20090201040244/http://www.medethics.org.il/articles/ASSIA/ASSIA63-64/Assia63-64.12.asp ברכת "אשר יצר את האדם"], מאמר שפורסם באסיא, באתר מכון שלזינגר
*[https://web.archive.org/web/20180824230253/http://www.asheryatzar.com/ אתר על ברכת "אשר יצר"]
*מאמרים סיפורים והרצאות על ברכת אשר יצר, [https://www.kol-toda.co.il/אשר-יצר-סיפורים-שיעורים-ועוד באתר הקול החמישי].
* 
* 

==הערות שוליים==

קטגוריה:ברכות
קטגוריה:בתי שימוש
קטגוריה:הלכות בית הכסא
קטגוריה:נטילת ידיים
קטגוריה:שתן
קטגוריה:צואה